CELEX: C2005/093/71
Language: sk
Date: 2005-04-16 00:00:00
Title: Vec T-60/05: Žaloba podaná dňa 2. februára 2005: Union française de l'express (UFEX) a iní proti Komisii Európskych spoločenstiev

16.4.2005   
            
            
               SK
            
            
               Úradný vestník Európskej únie
            
            
               C 93/39
            
         Žaloba podaná dňa 2. februára 2005: Union française de l'express (UFEX) a iní proti Komisii Európskych spoločenstiev
   (Vec T-60/05)
   (2005/C 93/71)
   Jazyk konania: francúzština
   Union française de l'express (UFEX), so sídlom v Roissy Charles de Gaulle (Francúzsko), DHL International SA, so sídlom v Roissy Charles de Gaulle (Francúzsko), Federal Express International (Francúzsko) SNC, so sídlom v Gennevilliers (Francúzsko) a CRIE, so sídlom v Asnières (Francúzsko), v zastúpení: Eric Morgan de Rivery a Jacques Derenne, advokáti, podali 2. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutie SG-Greffe (2004) D/205294 Komisie z 19. novembra 2004,
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Cieľom tejto žaloby je zrušenie rozhodnutia, ktorým sa zamietla sťažnosť, ktorú podal UFEX, v tom čase s obchodným menom SFEI, v decembri 1990 smerujúca proti Pošte a dôvodom podania, ktorej boli krížové subvencie, údajne predstavujúce zneužitie dominantného postavenia poskytnuté francúzskej spoločnosti medzinárodnej dopravy tovarov (SFMI). Toto rozhodnutie nasledovalo po žiadosti o začatie konania pred Komisiou potom, ako súdny orgán Spoločenstva zrušil rozhodnutie Komisie z 30. decembra 1994, ktorým táto zamietla pôvodnú sťažnosť (1).
   Hlavná otázka vyplývajúca z tejto veci je stále taká istá ako otázka, ktorá je predmetom už uvedených rozsudkov Súdneho dvora a Súdu prvého stupňa, t. j. či žalovaná splnila svoje povinnosti v rámci skúmania sťažnosti. Žalobcovia uvádzajú, že napadnuté rozhodnutie, ktorým sa zamieta sťažnosť pre údajnú neexistenciu záujmu Spoločenstva a ktoré porušuje právne pravidlá týkajúce sa hodnotenia záujmu Spoločenstva, je postihnuté protirečením v odôvodnení a obsahuje súbor právnych omylov, pokiaľ ide o zamietnutie sťažnosti v časti založenej na článkoch 86 ES, 825 ES, 3 g) ES a 10 ES.
   Konkrétne žalobcovia najmä tvrdia, že Komisia sa dopustila omylov pri posudzovaní prvkov, ktoré sa nevyhnutne zúčastňujú na určení záujmu Spoločenstva, keďže s cieľom odôvodniť svoj záver o neexistencii záujmu Spoločenstva Komisia musí posudzovať závažnosť a dĺžku porušení práva uvádzaných v sťažnosti. V danom prípade nestačí stanoviť, či účinky obmedzujúce alebo vylučujúce hospodársku súťaž pretrvávajú, a v prípade ich neexistencie, že neexistuje žiaden záujem Spoločenstva pokračovať v skúmaní sťažnosti.
   Pokiaľ ide o dĺžku porušovania práva, žalobcovia kritizujú skutočnosť, že Komisia sa uspokojila s overením pretrvávania vedľajších účinkov súvisiacich s uvádzanými porušovaniami práva (vývoj segmentov trhu, odlevy z trhov, citlivosť dopytu na ceny, neexistencia účinkov pretrvávajúcich v oblasti cien, atď.), bez toho, že by sa zamerala na hlavný účinok štrukturálneho charakteru, teda na to, že SFMI-Chronopost mala postavenie lídra na trhu a že si toto postavenie udržala.
   Pokiaľ ide o odôvodnenie, žalobcovia poukazujú na to, že v napadnutom rozhodnutí Komisia tvrdí na jednej strane, že možno dokonale overiť pokrytie cenami zo strany pošty, čo predstavuje ako vzhľadom k článku 82 tak aj voči článku 87 ES jediný výpočet, ktorý umožňuje uistiť sa o existencii krížových subvencii a na strane druhej, že dôvod pre ktorý nepreskúmala úroveň pokrytia cien zo strany pošty vzhľadom na článok 82 ES je ten, že to by bolo zopakovaním práce, ktorú už sama urobila vo vzťahu k štátnym pomociam na ktoré sa zameriava sťažnosť.
   Žalobcovia namietajú tiež voči tvrdeniu Komisie, podľa ktorého výhody poskytnuté Chronopost v colnej oblasti a v oblasti oslobodenia od platenia daní, ciel a poplatkov patria do oblasti činnosti Francúzskeho štátu vo sfére verejnej moci a nepatria do aplikačnej pôsobnosti článku 82 ES v spojení s článkom 86 ES.
   
      (1)  Veci C-119/97 P, UFEX a. i. p. Komisii (Zb. 1999, p. I-1341) a T-77/95, REV UFEX a. i. p. Komisii (Zb. 2000, s. I-2167).